ಉತ್ತರ ಕನ್ನಡ ಜಿಲ್ಲೆಯಲ್ಲಿ 90 ಜನರ ಗುಣಮುಖ: 85 ಹೊಸ ಪ್ರಕರಣ ದೃಢ ಕಾರವಾರ: ಉತ್ತರ ಕನ್ನಡ ಜಿಲ್ಲೆಯಲ್ಲಿ ರವಿವಾರ 85 ಕೊರೊನಾ ಸೋಂಕಿತ ಪ್ರಕರಣಗಳು ದೃಢಪಟ್ಟಿವೆ. ಇದರಿಂದ ಜಿಲ್ಲೆಯಲ್ಲಿ ಸೋಂಕಿತರ ಸಂಖ್ಯೆ 1753ಗೆ ಗೆ ಏರಿಕೆಯಾಗಿದೆ. ಈ ಪೈಕಿ ಕಾರವಾರ 13, ಅಂಕೋಲಾ 5, ಕುಮಟಾ 13, ಹೊನ್ನಾವರ 4, ಭಟ್ಕಳ 11, ಶಿರಸಿ 9, ಯಲ್ಲಾಪುರ 1, ಮುಂಡಗೋಡ 3, ಹಳಿಯಾಳದಲ್ಲಿ 26 ಪ್ರಕರಣಗಳು ಪತ್ತೆಯಾಗಿದೆ. ಇದರಿಂದ ಜಿಲ್ಲೆಯಲ್ಲಿ ಸೋಂಕಿತರ ಸಂಖ್ಯೆ ಹೆಚ್ಚುತ್ತಲೇ ಇದ್ದು ಜನರು ಆತಂಕದಲ್ಲಿದ್ದಾರೆ. 90 ಜನ ಗುಣಮುಖ:ಜಿಲ್ಲೆಯಲ್ಲಿ ರವಿವಾರ 90 ಜನ ಕೊರೊನಾ ಸೋಂಕಿನಿಂದ ಮುಕ್ತಿ ಪಡೆದಿದ್ದಾರೆ. ಚಿಕಿತ್ಸೆಗೆ ಒಳಗಾದವರ ಪೈಕಿ 90 ಜನ ಗುಣಮುಖರಾಗಿ ಬಿಡುಗಡೆಗೊಂಡಿದ್ದಾರೆ. ಬಿಡುಗಡೆಯಾದವರ ಪೈಕಿ ಕಾರವಾರ 2, ಕುಮಟಾ 18, ಹೊನ್ನಾವರ 13, ಸಿದ್ದಾಪುರ 4, ಯಲ್ಲಾಪುರ 4, ಮುಂಡಗೋಡ 3 ,ಹಳಿಯಾಳ 44 ಹಾಗೂ ಜೊಯಿಡಾದಲ್ಲಿ 2 ಜನರು ಗುಣಮುಖರಾಗಿದ್ದಾರೆ. ಇದರಿಂದಾಗಿ ಇಂದು ಪತ್ತೆಯಾದ ಸೋಂಕಿತರಿಗಿಂದ ಹೆಚ್ಚು ಗುಣಮುಖರಾದವರ ಸಂಖ್ಯೆಯೇ ಹೆಚ್ಚು ಜನರಲ್ಲಿ ಕೊಂಚ ಸಮಾಧಾನ ತಂದಿದೆ. ಜಿಲ್ಲೆಯಲ್ಲಿ 716 ಸೋಂಕಿತರು ಸಕ್ರಿಯ:ಜಿಲ್ಲೆಯ ವಿವಿಧ ಕೋವಿಡ್ ವಾರ್ಡ್ ನಲ್ಲಿ ಒಟ್ಟೂ 716 ಕೊರೊನಾ ಸಕ್ರಿಯ ಪ್ರಕರಣಗಳಿದ್ದು ಚಿಕಿತ್ಸೆಗೆ ಸ್ಪಂದಿಸುತ್ತಿದ್ದಾರೆ. ಈ ಪೈಕಿ ಹಳಿಯಾಳದಲ್ಲಿ 272 ಸಕ್ರಿಯ ಪ್ರಕರಣವಿದ್ದು ಕಾರವಾರ 75, ಅಂಕೋಲಾ 47, ಕುಮಟಾ 78, ಹೊನ್ನಾವರ 26, ಭಟ್ಕಳ 76, ಶಿರಸಿ 79, ಸಿದ್ದಾಪುರ 15, ಯಲ್ಲಾಪುರ 15, ಮುಂಡಗೋಡ 27, ಜೊಯಿಡಾ ತಾಲೂಕಿನಲ್ಲಿ 6 ಜನ ಸೋಂಕಿತರು ಸಕ್ರಿಯವಾಗಿದ್ದು ಚಿಕಿತ್ಸೆಗೆ ಸ್ಪಂದಿಸುತ್ತಿದ್ದಾರೆ. ಈ ನಡುವೆ ನಿತ್ಯ ಕೊರೊನಾ ಸೋಂಕಿತರ ಸಂಖ್ಯೆ ಹೆಚ್ಚುತ್ತಿರುವ ಭೀತಿಯ ನಡುವೆ ಗುಣಮುಖರಾಗುತ್ತಿರುವವರ ಸಂಖ್ಯೆಯೂ ಸರಿ ಸಮಾನವಾಗಿದ್ದು ಜನ ಹಾಗೂ ವೈದ್ಯಕೀಯ ವಲಯದಲ್ಲಿ ಕೊಂಚ ಸಮಾಧಾನ ಮೂಡಿದೆ. ಜಿಲ್ಲೆಯಲ್ಲಿ ಈವರೆಗೆ ಒಟ್ಟೂ ಶೇ.50ಕ್ಕಿಂತ ಹೆಚ್ಚು ಜನರು ಗುಣಮುಖರಾಗಿದ್ದಾರೆ. ಭಟ್ಕಳ ತಾಲೂಕಿನಲ್ಲಿ ಪತ್ತೆಯಾದ ಸೋಂಕಿತರ ಪೈಕಿ 268 ಜನರು ಗುಣಮುಖರಾಗಿದ್ದು ಕಾರವಾರ 64, ಅಂಕೋಲಾ 36, ಕುಮಟಾ 135, ಹೊನ್ನಾವರ 91, ಶಿರಸಿ 62, ಸಿದ್ದಾಪುರ 16, ಯಲ್ಲಾಪುರ 59, ಮುಂಡಗೋಡ 63, ಹಳಿಯಾಳ 134, ಜೊಯಿಡಾದಲ್ಲಿ 8 ಜನರು ಗುಣಮುಖರಾಗಿ ಬಿಡುಗಡೆಯಾಗಿದ್ದಾರೆ.